b'\n_START_ARTICLE_\n28. pehotni polk (Avstro-Ogrska)\n_START_SECTION_\nZgodovina\n_START_PARAGRAPH_\nPolk je bil ustanovljen leta 1698.\n_START_SECTION_\nPrva svetovna vojna\n_START_PARAGRAPH_\nPolkovna narodnostna sestava leta 1914 je bila slede\xc4\x8da: 95% \xc4\x8cehov in 5% drugih. Naborni okraj polka je bil v Pragi, pri \xc4\x8demer so bile polkovne enote garnizirane slede\xc4\x8de: Praga (\xc5\xa1tab, I. bataljon), Schlanders (II. bataljon), Innsbruck (III. bataljon) in Male (IV. bataljon)._NEWLINE_Med prvo svetovno vojno se je polkovni 10. pohodni bataljon bojeval tudi na so\xc5\xa1ki fronti in sicer med drugo so\xc5\xa1ko ofenzivo. Bataljon je opral polkovno \xc4\x8dast, saj sta v za\xc4\x8detku aprila 1915 v Karpatih dva bataljona (ob zvokih polkovne garde) v celoti prestopila na rusko stran; posledi\xc4\x8dno je bil celoten polk \xc4\x8drtan iz seznama polkov, nakar pa so iz jedra 10. pohodnega bataljona ponovno ustanovili polk. V avstrijskem protinapadu 4. junija 1917, med deseto so\xc5\xa1ko ofenzivo, se je polk izkazal v bojih, pri \xc4\x8demer je izgubil 29 \xc4\x8dastnikov (8 padlih, 21 ranjenih) in 1170 vojakov (300 padlih in 870 ranjenih); to je predstavljalo skoraj dve tretjini mo\xc5\xa1tva._NEWLINE_V sklopu t. i. Conradovih reform leta 1918 (od junija naprej) je bilo zni\xc5\xbeano \xc5\xa1tevilo polkovnih bataljonov na 3.'